Source: http://njt.hu/cgi_bin/njt_doc.cgi?docid=12304
Timestamp: 2019-02-16 13:17:04
Document Index: 14632915

Matched Legal Cases: ['§2', 'bíróság ', 'bíróság ', 'bíróság ', 'bíróság ', 'bíróság ', '§6', 'bíróság ', '§14']

a lelkiismereti és vallásszabadságról, valamint az egyházakról1
A lelkiismereti és vallásszabadság érvényre juttatása, a mások meggyőződését tiszteletben tartó, a tolerancia elvét megvalósító magatartás elősegítése érdekében, és ennek garanciájaként az egyházak önállóságának biztosítása, az állammal fennálló kapcsolatainak szabályozása céljából — összhangban az Alkotmánnyal, továbbá a Magyar Köztársaság nemzetközi kötelezettségvállalásaival — az Országgyűlés a következő alkotmányerejű törvényt alkotja:
A LELKIISMERETI
ÉS VALLÁSSZABADSÁG JOGA
2. § (1) A lelkiismereti és vallásszabadság joga magában foglalja a vallás vagy más lelkiismereti meggyőződés szabad megválasztását vagy elfogadását, és azt a szabadságot, hogy vallását és meggyőződését mindenki vallásos cselekmények, szertartások végzése útján vagy egyéb módon — akár egyénileg, akár másokkal együttesen — nyilvánosan vagy magánkörben kinyilváníthassa vagy kinyilvánítását mellőzze, gyakorolhassa vagy taníthassa. (Alkotmány 60. § (2) bekezdés)
(2) Állami (hatósági) nyilvántartásba vallási és más meggyőződésre vonatkozó adatot felvenni nem szabad. A nyilvántartásban már szereplő ilyen adatról csak az érintett személy vagy — halála után — egyenesági rokona részére adható tájékoztatás.
4. § A lelkiismereti és vallásszabadság gyakorlásában senkit sem szabad akadályozni, a jog gyakorlása azonban — ha törvény másként nem rendelkezik — nem mentesít az állampolgári kötelezettség teljesítése alól.
7. §2 A katonai szolgálatot teljesítő a vallását — a katonai szervezet működési rendjével és a honvédelmi kötelezettség teljesítésével összhangban — szabadon gyakorolhatja.
11. § Az egyház nyilvántartásba vétele akkor tagadható meg, ha az nem felel meg a 8. §-ban foglaltaknak, illetőleg az alapítók nem tettek eleget a 9—10. §-ban foglalt feltételeknek.
12. § (1) Az egyház nyilvántartásba vételéről a bíróság a bejelentés beérkezését követő hatvan napon belül nem peres eljárásban határoz.
(2) Az egyház és — ha az alapszabály így rendelkezik — az egyház önálló képviseleti szervvel rendelkező szervezeti egysége (szervezete, intézménye, egyházközsége stb.) jogi személy.
(3) Az egyház vallásos célra létesülő önálló szervezete (szerzetesi szervezet stb.) akkor válik jogi személlyé, ha — képviselőjének bejelentése alapján — a bíróság nyilvántartásba veszi. A bejelentésben közölni kell a szervezet székhelyét, ügyintéző és képviseleti szervét. A bejelentéshez csatolni kell az illetékes egyházi szerv nyilatkozatát arról, hogy a szervezet az egyház szabályai szerint megalakult, és az egyház keretében működik. A nyilvántartásba vételre egyebekben a 12. § (1)—(2) bekezdésében foglaltakat megfelelően alkalmazni kell.
14. § (1) Az egyházak által létrehozott szövetséget a bíróság nyilvántartásba veszi, ha az alapító egyházak az alapszabályát elfogadták, ügyintéző és képviseleti szerveit megválasztották, és a képviseletére jogosult személy a szövetség nyilvántartásba vételére vonatkozó kérelmet a bíróságoz benyújtotta. A szövetség a nyilvántartásba vétellel nyeri el jogi személyiségét.
(4) Az (1)—(3) bekezdésben nem szabályozott kérdésekben az egyházak szövetségének nyilvántartásba vételére, működésére, felügyeletére és megszűnésére az egyházakra vonatkozó szabályokat kell megfelelően alkalmazni.
15. § (1) A Magyar Köztársaságban az egyház az államtól elválasztva működik. [Alkotmány 60. § (3) bekezdés]
(2) Az egyházi jogi személy az állam által fenntartott nevelési és oktatási intézményekben — a tanulók és a szülők igényei szerint — nem kötelező jelleggel (fakultatív tantárgyként) vallásoktatást tarthat.
18. § (1) Az egyházi jogi személy vagyona elsősorban természetes személyek, jogi személyek, jogi személyiség nélküli szervezetek adományaiból és egyéb hozzájárulásaiból, illetőleg az egyházi szolgáltatásokért fizetett díjakból képződik. Az egyházi jogi személy — az egyház belső törvényeiben és szabályaiban meghatározott módon, külön engedély nélkül — adományokat gyűjthet.
(2) Az egyházi jogi személy — a céljai megvalósításához szükséges gazdasági feltételek megteremtésére — gazdasági-vállalkozási tevékenységet folytathat, a társadalmi szervezetekre vonatkozó szabályok szerint (Ptk. 70—73. §) vállalatot alapíthat, továbbá gazdasági társaságot hozhat létre, illetőleg abban részt vehet.
19. § (1) Az állam az egyházi jogi személy nevelési-oktatási, szociális és egészségügyi, sport, gyermek- és ifjúságvédelmi intézményei működéséhez — külön törvény rendelkezései szerint — normatív módon meghatározott, a hasonló állami intézményekkel azonos mértékű költségvetési támogatást nyújt, illetőleg a támogatás az ilyen ellátásokra elkülönített pénzeszközökből történik.
(2)3 Az egyházi jogi személy részére az (1) bekezdésben nem említett egyéb tevékenysége segítésére az egyházak hitéleti és közcélú tevékenységének anyagi feltételeiről szóló törvényben foglaltak szerint adható állami támogatás.4
(2) Ha az egyház feloszlott, illetőleg ha a bíróság a megszűnését állapította meg, vagyonát — a hitelezők követeléseinek kielégítése után — a 17. § (1) bekezdésében felsorolt vagy más közérdekű célokra kell fordítania.
(3)5 Ha az egyház feloszlott, illetőleg ha a bíróság a megszűnését állapította meg, és a vagyonáról — a megszűnéstől számított kilencven napon belül — nem intézkedett, továbbá ha az egyházat a 20. § (2) bekezdése alapján törölték a nyilvántartásból, a vagyonból alapítványt (alapítványokat) kell létrehozni, amelynek célját a Kormány határozza meg, és egyidejűleg kijelöli az alapítót is. Ha a vagyon nagysága alapítvány létrehozását nem teszi lehetővé, az állami tulajdonba kerül, és közérdekű célra kell felhasználni. A vagyon hasznosítsának módját mindkét esetben nyilvánosságra kell hozni.
22. §6 Az e törvény hatálybalépésekor törvényesen elismert egyházként, bejegyzett szerzetesrendként működő szervezeteknek a nyilvántartásba való bevezetéséről — az oktatási miniszter7 előterjesztése alapján — a bíróság 1990. június 30-ig gondoskodik, és erről a bejegyzett szervezetet értesíti.
(2) Felhatalmazást kap a Kormány, hogy az állami költségvetési9 támogatásban részesülő, továbbá az adóköteles tevékenységet folytató egyházi jogi személy pénzügyi elszámolásának, nyilvántartás vezetésének és beszámolásának, valamint a gazdasági-vállalkozási tevékenységéből származó eredménye megállapításának szabályait meghatározza.10
(3)11 Felhatalmazást kap az igazságügyért felelős miniszter, hogy az egyházak nyilvántartásának ügyviteli szabályait megállapítsa.12
25. §14 A Nemzeti Gazdasági és Társadalmi Tanácsba a Kormánnyal átfogó megállapodást kötött egyházak delegálhatnak tagot.
1 A kihirdetés napja: 1990. február 12. Hatályon kívül helyezte a 2011: CCVI. törvény 54. § a) pontja 2012. január 1. napjával.
2 A 7.§ az 1993: LXXIII. törvény 1.§-ával megállapított szöveg.
3 A 19. § (2) bekezdése az 1997: CXXIII. törvény 1. §-ával megállapított szöveg.
4 Lásd az 1997: CXXIV. törvényt.
5 A 21. § (3) bekezdésének második mondata az 1997: CXXIII. törvény 2. §-ával megállapított szöveg.
6 A 22. § végrehajtott rendelkezést tartalmaz.
7 Az időközi szervezeti változásoknak megfelelően módosítottt szöveg.
8 A 23. §-t a 2007: LXXXII. törvény 2. §-ának 56. pontja hatályon kívül helyezte.
9 Az 1992. évi XXXVIII. törvény 126. §-a értelmében állami költségvetés alatt a központi költségvetést kell érteni.
10 Lásd a 218/2000. (XII. 11.) Korm. rendeletet.
11 A 24. § (3) bekezdése a 2006: CIX. törvény 167. § (5) bekezdésének h) pontja szerint módosított szöveg.
12 Lásd a 11/1990. (IV. 13.) IM rendeletet.
13 A 24. § (4) bekezdését a 2007: LXXXII. törvény 2. §-ának 56. pontja hatályon kívül helyezte.
14 A 25. §-t a 2011: XCIII. törvény 12. § (1) bekezdése iktatta be.